Foto: KUN.UZ O‘zbekistonda 5,8 million kishi rasman ish bilan ta’minlangan, bu mamlakatdagi faol aholining 44 foizini tashkil etadi, deb xabar beradi O‘zbekiston Davlat soliq qo‘mitasi matbuot xizmati. Shu bilan birga, O‘zbekistonning mehnatga layoqatli aholisi soni 13,2 million kishini tashkil qiladi. Bu, o‘z navbatida, mamlakat aholisi umumiy sonidan (32,9 million kishi) 40 foizga tengdir. Davlat soliq qo‘mitasidan ta’kidlashlaricha, ushbu toifadagi aholining qolgan qismi, shu jumladan mehnat migrantlari, mehnat bozorining «soyadagi» qismida bo‘lib, ish haqini «konvertlar»da oladi.